# Arseni Konevitsalainen

### Wikipedia

Pyhittäjä Arseni Konevitsalainen (k. 1447) oli Konevitsan luostarin perustaja.

Arseni oli Valamon luostarin munkki ja perimätiedon mukaan kotoisin Novgorodista Venäjältä. Hän vietti useita vuosia Kreikassa Athoksen luostareissa ja palattuaan takaisin kotimaahansa, hän vetäytyi erakoksi ja meni Laatokan saarelle nimeltään Konevitsa. Konevitsa oli vanha karjalaisten pakanallinen uhripaikka.

Konevitsan luostarin perustamisen aikaan Kreikassa ja Venäjällä oli vallalla hesykasmi ja mahdollisesti Arseni toi mukanaan Athokselta hesykasmin ajatuksia Jeesuksen rukouksesta ja jumalallistumisesta.

Arseni toi mukanaan Athokselta Jumalanäidin ikonin, Konevitsan Jumalanäidin ikonin, joka on ihmeitä tekevä ja sen ilmeisesti 1500-luvulla tehty kopio sijaitsee nykyään Uuden Valamon luostarissa Heinävedellä. Ikonin alkuperästä on ollut kiistaa ja jotkut uskovat sen olevan alkuperäinen ikoni. Ikonin uudempi kopio on myös nykyisessä Laatokan saarella sijaitsevassa uudelleen avatussa Konevitsan luostarissa.

Suomen ortodoksinen kirkko kunnioittaa Arseni Konevitsalaista Karjalan valistajista ja pyhänä.

## [muokkaa] Aiheesta lisää

- Pyhittäjä Arseni Konevitsalainen / Ortodoksi.net

| Tämä henkilöstä kertova artikkeli on tynkä. Voit auttaa Wikipediaa laajentamalla artikkelia.

Haettu osoitteesta http://fi.wikipedia.org../../../a/r/s/Arseni_Konevitsalainen_d5c6.html

Luokat: Karjalan valistajat | Henkilötyngät

##### Views

- Artikkeli
- Keskustelu
- Nykyinen versio

##### Etsi